**Ա Մ Փ Ո Փ Ա Թ Ե Ր Թ**

**«ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ՄԱՐՄԻՆՆԵՐԻ ԵՎ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ ԳՈՐԾԱՌՈՒՅԹՆԵՐԻ ԻՐԱԿԱՆԱՑՄԱՆ ՀԱՄԱՐ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՏԱՐԱԾՔՈՎ ԱՊԱՀՈՎԵԼՈՒ ԿԱՄ ԴՐԱ ԲԱՑԱԿԱՅՈՒԹՅԱՆ ԴԵՊՔՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻ ՄԻՋՈՑՆԵՐԻ ՀԱՇՎԻՆ ՈՉ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ՏԱՐԱԾՔՆԵՐԸ ՎԱՐՁԱԿԱԼՈՒԹՅԱՄԲ ՁԵՌՔԲԵՐՄԱՆ ԿԱՐԳԸ** **ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **ՀՀ բարձր տեխնոլոգիական արդյունաբերության նախարարություն** | 12.08.2022թ. |
| N 01/16.1/6485-2022 |
| 1. Նախագծով հաստատվող հավելվածի (այսուհետ՝ Հավելված) 8-րդ կետի 4-րդ ենթակետում հստակեցնել այն հանգամանքը, թե ում կողմից է իրականացվելու վարձակալվող տարածքի շուկայական գնահատումը:Այս առումով հարկ ենք համարում նշել, որ ՀՀ կառավարության 2020 թվականի հունիսի 4-ի N 914-Ն որոշման 8-րդ կետով նախատեսված է համանման կարգավորում, որի համաձայն՝ սույն որոշմամբ սահմանված ձևերով վարձակալության տրամադրվող գույքի ամսական վարձակալական վճարների մեծությունը որոշվում է շուկայական գնահատմամբ՝ Հայաստանի Հանրապետության օրենսդրությամբ սահմանված կարգով, «Գույքի գնահատման և աճուրդի կենտրոն» պետական ոչ առևտրային կազմակերպության կողմից՝ իր կանոնադրությամբ սահմանված գործառույթների շրջանակներում և որակավորում ունեցող անկախ գնահատողի կողմից։ | 1. Ընդունվել է։ |
| 2. Հավելվածի 9-րդ կետում անհրաժեշտ է լրացնել կարգավորում, որով կսահմանվի այն ժամկետը, որի ընթացքում ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեն պետք է ներկայացնի համապատասխան առաջարկ պետական մարմնին կամ կազմակերպությանը: Նույն դիտողությունը վերաբերում է նաև Հավելվածի 10-րդ կետին:  | 2. Ընդունվել է։ |
| 3. Հավելվածի Ձև N 1-ում ծանոթագրության տեքստն անհրաժեշտ է նախատեսել առանձին կետի տեսքով՝ նկատի ունենալով «Նորմատիվ իրավական ակտերի մասին» Հայաստանի Հանրապետության օրենքի 21-րդ հոդվածի 1-ին մասի կարգավորումը, որի համաձայն՝ նորմատիվ իրավական ակտում բացատրությունների կամ ծանոթագրությունների տեքստը տրվում է առանձին հոդվածների, մասերի, կետերի, ենթակետերի կամ պարբերությունների տեսքով: | 3. Ընդունվել է։ |
| **ՀՀ աշխատանքի և սոցիալական հարցերի նախարարություն** | 15.08.2022թ. |
| N ԱԺ/ԳԽ-2/21169-2022 |
| 1. Նախագծի հիմնավորման մեջ նշվում է, որ «...առաջիկայում դեռևս կպահպանվի պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար ոչ պետական սեփականություն համարվող տարածքները վարձակալությամբ ձեռքբերման պահանջը», սակայն հստակեցված չեն Նախագծի ընդունումից հետո կապված գործընթացի կազմակերպման սկզբունքները, մեխանիզմներն ու ժամկետները։ Այս խնդրին կարող են բախվել մի շարք պետական կառավարման համակարգի մարմիններ և պետական ոչ առևտրային կազմակերպություններ, հատկապես այն պարագայում, երբ վարձակալության պայմանագիրը երկարաժամկետ է, և վարձակալությունից հետո կապիտալ ներդրումներ են կատարվել տվյալ տարածքի բարեկարգման, վերակառուցման համար:
 | 1. Պարզաբանում` Նախագծով ներկայացված կարգավորումները չեն վերաբերում նախկինում կնքված պայմանագրերին: |
| 2.Միաժամանակ առաջարկում ենք Նախագծում դիտարկել նաև ժամկետների վերանայման կամ լրացուցիչ այլ երաշխիքների հարցն այն դեպքերի համար, երբ պետական կառավարման համակարգի մարմինների կամ պետական ոչ կազմակերպությունների գործառույթների իրականացման համար ներկայացված առաջարկությամբ համապատասխան տարածքն առկա է, սակայն տարածքի պայմանները չեն բավարարում ներկայացվող պահանջներին. մասնավորապես՝ վարձակալությամբ տրվող տարածքը կարիք ունի վերանորոգման կամ բարեկարգման։ | 2. Պարզաբանում` կարծում ենք ժամկետները վերանայման կարիք չունեն: |
| **ՀՀ արտաքին գործերի նախարարություն** | 05.08.2022թ**.** |
| N 1111/34790-22 |
| Առաջարկություններ և դիտողություններ չունի։ | Ընդունվել է։ |
| **ՀՀ կրթության, գիտության, մշակույթի և սպորտի նախարարություն** | 15.08.2022թ. |
| N 01/20.1/19667-2022 |
| 1.Կարգի 2-րդ կետով նախատեսվում է, որ «վարձակալությամբ կարող են ձեռքբերվել միայն գրասենյակային տարածքներ և բնակարաններ» (այսուհետ՝ տարածքներ): Տվյալ ձևակերպումը ամբողջությամբ չի ընդգրկում ՊՈԱԿ-ների կարիքների բոլոր ուղղությունները: Մասնավորապես ՊՈԱԿ-ների մոտ անհրաժեշտություն է առաջանում վարձակալել մարզադահլիճ, պահեստի տարածք, մարզադաշտ, համերգասրահ և այլն, ուստի առաջարկում ենք այս կետով սահմանված տարածքները լրամշակել: Միաժամանակ առաջարկում ենք ոչ պետական սեփականություն համարվող տարածքների վարձակալության համար առավելագույն ժամկետ սահմանել մինչև 3 տարի | 1.Ընդունվել է մասամբ: Պարզաբանում` կարծում ենք ժամկետները վերանայման կարիք չունեն: |
| 2.Կարգի 3-րդ կետի 4-րդ ենթակետի վերաբերյալ առաջարկում ենք տարածքը տրամադրելու 5 տարվա ժամկետը փոփոխել և դարձնել անժամկետ: | 2.Ընդունվել է: |
| 3.Կարգի 8-րդ կետի 3-րդ ենթակետի վերաբերյալ առաջարկում ենք վարձակալության ժամկետը սահմանել մինչև 3 տարի: | 3. Պարզաբանում` կարծում ենք ժամկետները վերանայման կարիք չունեն: |
| 4.Կարգի 8-րդ կետի 8-րդ ենթակետի վերաբերյալ հայտնում ենք, որ հիմք ընդունելով այն հանգամանքը, որ պետական մարմնի կամ ՊՈԱԿ-ի հաջորդ տարվա ֆինանսավորման կամ բյուջեի ձևավորման համար հիմք են հանդիսանում արդեն իսկ կնքված վարձակալության պայմանագրերը, ուստի տվյալ պարագայում վերջիններս չեն կարող հավաստել դեռ չկնքված պայմանագրի շրջնակում վարձակալական վճարի վճարման հնարավորությունը: | 4. Ընդունվել է: |
| 5.Միաժամանակ առաջարկում ենք նախագծում ներառել կարճաժամկետ վարձակալության ընթացակարգ: | 5. Չի ընդունվել, գտնում ենք, որ դրա անհրաժեշտությունը նշված նախագծում չկա։ |
| **ՀՀ առողջապահության նախարարություն** | 12.08.2022թ. |
| N ԱԱ//19521-2022 |
| 1. Առաջարկվում է ներկայացված Նախագծի 1-ին կետով հաստատված կարգի 2-րդ կետում «տարածքներ և բնակարաններ» ձևակերպումը խմբագրել, քանի որ «և» շաղկապը ենթադրում է երկու պայմանների միաժամանակյա առկայություն,
 | 1. Ընդունվել է։ |
| 1. Հավելյալ պարզաբանման և լրացման անհրաժեշտություն ունի կարգի 2-րդ կետը։ Հստակ կարգավորված չեն այն դեպքերը, երբ համապատասխան պետական սեփականություն հանդիսացող տարածքի բացակայության պայմաններում ոչ պետական սեփականություն համարվող տարածքի` առավելագույնը մինչև մեկ տարի ժամկետով վարձակալությամբ ձեռքբերման ավարտից հետո կրկին համապատասխան ազատ պետական տարածք չլինելու դեպքում, արդյոք վարձակալին թույլատրվում է երկարաձգել ոչ պետական սեփականություն համարվող տարածքի վարձակալության պայմանագիրը:
 | 2. Պարզաբանում` երկարաձգվում է նույն ընթացակարգով: |
| 1. Հավելյալ պարզաբանման կամ լրացման անհրաժեշտություն ունի նաև կարգի 11-րդ կետը․« Եթե պետական մարմինը կամ կազմակերպությունը սույն կարգի 10-րդ կետում սահմանված ժամկետում չի ներկայացնում նոր առաջարկություն կամ ներկայացված նոր առաջարկությունը չի բավարարում սույն կարգի 8-րդ կետով ներկայացվող պահանջներին, ապա Կոմիտեն համարում է, որ պետական մարմինը կամ կազմակերպությունը հրաժարվում է տարածք վարձակալելու իր առաջարկությունից։» Ենթադրվում է, որ պետական մարմինը կամ ոչ առևտրային կազմակերպությունն այլևս այլընտրանք չեն ունենում։
 | 3.Ընդունվել է:  |
| 1. Բացի դրանից Նախագծով նախատեսվում է որպես տարածք տրամադրել վարձակալությամբ նաև բնակարան, սակայն հիմնավորման մեջ նշվածի վերաբերյալ որևէ անդրադարձ չկա:
 | 4.Ընդունվել է: |
| **ՀՀ պաշտպանության նախարարություն** | 12.08.2022թ. |
| N ՊՆ/510/3880-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ էկոնոմիկայի նախարարություն** | 09.08.2022թ. |
| N01/12873-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ արտակարգ իրավիճակների նախարարություն** | 10.08.2022թ. |
| N 01//5335-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ ֆինանսների նախարարություն** | 4.08.2022թ. |
| N 01/29/14781-2022 |
| 1. Սահմանել նաև պետական բյուջեի միջոցների հաշվին պետական մարմինների և կազմակերպությունների գործառույթների իրականացման համար ոչ պետական սեփականություն համարվող տարածքների վարձակալության **վարձավճարի առավելագույն սահմանաչափը 1 ք․մ-ի հաշվով** (ըստ գոտիների), ինչպես նաև վարձակալման ժամկետի ավարտից հետո վարձակալական պայմանագրի վերակնքման կամ նոր տարածքի տրամադրման մեխանիզմները։ | 1. Չի ընդունվել։ Քանի որ ոչ պետական տարածքների վարձակալական վճարի չափը (մեծությունը) սահմանվում է շուկայական գնահատմամբ և այդ պայմաններում ըստ գոտիների 1քառ.մ վարձավճարի առավելագույն սահմանաչափի կիրառումը գործնականում հակասում է որոշակի կոնկրետ ժամանակահատվածում շուկայական գնահատման գաղափարախոսությանը և մեթոդաբանությանը։ Այլ կերպ, անիմաստ է դառնում օրենսդրական պահանջի կիրառումը՝ վարձակալական վճարի հաշվարկումը շուկայական գնահատմամբ։ Բացի դրանից շուկայական գնահատման արդյունքում ձևավորված վարձավճարի մեծության և նախապես սահմանված վարձավճարի մեծության միջև դրական կամ բացասական ուղղություններով տարբերությունների դեպքում պարզ չէ, թե՞ ինչպիսի մոտեցում պետք է կիրառել։ Աննպատակահարմար ենք համարում նաև պայմանագրի վերակնքման կամ նոր պայմանագրի տրամադրման մեխանիզմների մշակումը, քանի որ որոշման նախագծի նպատակը հնարավոր կարճ ժամանակահատվածում ոչ պետական տարածքների վարձակալության շրջանակների նեղացումն է և սահմանափակումը։ |
| 2. Սահմանել տրամադրվող պետական սեփականություն հանդիսացող տարածքների կամ ոչ պետական սեփականություն համարվող վարձակալությամբ տրամադրվող տարածքների համար նվազագույն նորմատիվներով նախատեսվող տարածքների մակերեսներից **առավելագույն շեղման սահմանաչափը։** | 2. Պարզաբանում` չի ընդունվել, հաշվի առնելով այն հանգամանքը, որ վարձակալությամբ ձեռք են բերվելու ոչ միայն գրասենյակային, այլ նաև այլ տարածքներ, մասնավորապես. պահեստներ, բնակարաններ, որոնց համար գործնականում նորմատիվներ նախատեսել հնարավոր չէ: Ինչ վերաբերում է պետական սեփականություն հանդիսացող տարածքների տրամադրմանը, ապա տեղեկացնում ենք, որ ներկայումս գործում է ՀՀ կառավարության 2007 թվականի դեկտեմբերի 13-ի թիվ 1490-Ն որոշումը, որով հաստատվել են Հայաստանի Հանրապետության պետական կառավարչական հիմնարկների տիրապետմանը, տնօրինմանն ու օգտագործմանը հանձնվող, ինչպես նաև պետական ոչ առևտրային կազմակերպություններին անհատույց օգտագործման իրավունքով ամրացվող տարածքների հաշվարկման նվազագույն նորմատիվները: |
| 3. Լրացուցիչ քննարկման առարկա դարձնել նախագծով հաստատվող կարգի 2-րդ կետով և 8-րդ կետի 3-րդ ենթակետով նախատեսված ժամկետը, հաշվի առնելով, որ այն կարող է հանգեցնել մարմինների բնականոն գործունեության խաթարմանը՝ կապված տվյալ տարածքում ենթակառուցվածքների ապահովման հետ։ | 3. Պարզաբանում` քանի որ նպատակը դրվում է ոչ պետական տարածքների վարձակալությունից աստիճանաբար հրաժարվելու մտադրությունից և բացի դրանից վարձակալության մինչև մեկ տարի ժամկետի սահմանումը չի կարող խաթարել պետական մարմինների բնականոն աշխատանքը։  |
| 4. Ամրագրել տրամադրվող պետական սեփականություն հանդիսացող տարածքների կամ ոչ պետական սեփականություն համարվող վարձակալությամբ տրամադրվող տարածքների վերանորոգման անհրաժեշտության կամ դրա բացակայության վերաբերյալ տեղեկատվության նախատեսման պայմանների սահմանում։ | 4. Ընդունվել է։ |
| 5. 13-րդ կետի «մինչև դեկտեմբերի 31-ը» բառերը փոխարինել «բյուջետային գործընթացի շրջանակներում ներկայացվող հայտերի հետ միասին» բառերով: | 5. Ընդունվել է։ |
| **ՀՀ շրջակա միջավայրի նախարարություն** | 19.08.2022թ. |
| N1/06.3.1/11670-2022 |
| Առաջարկում է հավելվածի 6-րդ և 11-րդ կետերում նշված ընթացակարգերի համար կիրառել միասնական մոտեցում, քանի որ առաջին դեպքում տարածքային կառավարման և ենթակառուցվածքների նախարարության պետական գույքի կառավարման կոմիտեն (այսուհետ՝ Կոմիտե) չի դիտարկում բանակցային ընթացակարգով կողմերի համար վերջնական ընդունելի տարբերակ գտնելու կամ հանձնվող կամ անհատույց օգտագործման իրավունքով տրամադրվող տարածքից՝ պետական մարմնի կամ կազմակերպության կողմից հրաժարվելու ընթացակարգերը և Կոմիտեն իր համար ընդունելի տարբերակով նախապատրաստում է Կառավարության որոշման նախագիծ, իսկ երկրորդ դեպքում՝ Կոմիտեն համարում է, որ պետական մարմինը կամ կազմակերպությունը հրաժարվում է տարածք վարձակալելու իր առաջարկությունից, եթե սահմանված ժամկետում վերջիններիս կողմից նոր առաջարկություն չի ներկայացվում կամ ներկայացված նոր առաջարկությունը հավելվածում սահմանված պահանջներին չի համապատասխանում։ | Պարզաբանում` պետական մարմնին կամ կազմակերպությանը, եթե անհրաժեշտ է տարածք, ապա պետք է առաջնորդվի կարգի 8-րդ կետով ներկայացվող պահանջներով, իսկ Կառավարության որոշման նախագիծը օրենսդրությամբ սահմանված կարգով ներկայացվելու է պետական մարմնին կամ կազմակերպությանը, բացասական դիրքորոշման դեպքում այն կհանվի շրջանառությունից։ |
| **ՀՀ միջուկային անվտանգության կարգավորման պետական կոմիտե** | 08.08.2022թ. |
| N 01/810/980-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ կադաստրի կոմիտե** | 11.08.2022թ. |
| N ՍԹ/8755-2022 |
| Առաջարկում ենք դիտարկել Նախագծի 1-ին կետով հաստատվող կարգի 8-րդ կետի 3-րդ ենթակետով նախատեսված՝ վարձակալության առավելագույն 1 տարի ժամկետը 2 կամ ավելի դարձնելու հնարավորության հարցը:  | Պարզաբանում` կարծում ենք ժամկետները վերանայման կարիք չունեն: |
| **ՀՀ ոստիկանություն** | 15.08.2022թ |
| N 1/21/70828-22 |
| Առաջարկություններ և դիտողություններ չունի։ | Ընդունվել է։ |
| **ՀՀ պետական եկամուտների կոմիտե** | 17.08.2022թ. |
| N 01/3-4/58803-2022 |
| Հայտնում ենք հետևյալը.«Պետական գույքի կառավարման մասին» օրենքի 6-րդ հոդվածով թվարկված են պետական գույքի կառավարման ոլորտում Հայաստանի Հանրապետության կառավարության իրավասությունները։Նույն հոդվածի 1-ին մասի 21-րդ կետի համաձայն՝ Կառավարությունը հաստատում է պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովման կամ դրա բացակայության դեպքում Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման կարգը։Վերոնշյալ հոդվածի հիմքով նախատեսվում է ընդունել «Պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովելու կամ դրա բացակայության դեպքում Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման կարգը հաստատելու մասին» ՀՀ կառավարության որոշում։Այդ կապակցությամբ հայտնում ենք, որ Նախագծի 2-րդ կետի համաձայն՝ պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովելում կամ դրա բացակայության դեպքում Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման գործընթացը կազմակերպում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեն (այսուհետ՝ Կոմիտե)։Հաշվի առնելով այն հանգամանքը, որ Նախագծի շրջանակներում ոչ պետական սեփականություն համարվող տարածքները վարձակալությամբ ձեռքբերելու նպատակով անհրաժեշտ բոլոր գործողություններն իրականացվում են վարձակալության առաջարկություն ներկայացրած պետական մարմինների կողմից և Կոմիտեի համար ոչ պետական սեփականություն համարվող տարածքները վարձակալությամբ ձեռքբերելու նպատակով որևէ գործառույթային պարտականություն ըստ էության նախատեսված չէ՝ հայտնում ենք, որ տվյալ պարագայում անհասկանալի է Կոմիտեի դերը ոչ պետական սեփականություն հանդիսացող տարածքների վարձակալության գործընթացում, ուստի հայտնում ենք, որ Նախագիծը նշվածի մասով հստակեցման կարիք ունի։ Միաժամանակ հայտնում ենք, որ անհասկանալի է ոչ պետական սեփականություն համարվող տարածքների վարձակալության համար առավելագույնը մինչև 1 տարի ժամկետի սահմանումը, քանի որ նման պահանջը կարող է հանգեցնել գնի չհիմնավորված թանկացման։ | Պարզաբանում` Կոմիտեի հիմնական նպատակը նշված կարգի միջոցով պետական գույքի օգտագործման արդյունավետության բարձրացումն է, իսկ ժամկետը 1 տարի սահմանումը պայմանավորված է ոչ պետական տարածքը հնարավորինս արագ պետական սեփականություն հանդիսացող տարածքով փոխարինման անհրաժեշտությամբ:  |
| **Քաղաքաշինության կոմիտե** | 22.08.2022թ. |
| N 01/18/8718-2022 |
| Առաջարկվում է Նախագծի հավելվածի՝ 1) 2-րդ կետում «մինչև 1 տարին» բառերը փոխարինել «1 տարին» բառերով,2) 3-րդ կետի 4-րդ ենթակետում «մինչև 5 տարվա ժամկետը» բառերը փոխարինել «5 տարվա ժամկետը» բառերով | Ընդունվել է: |
| **Երևանի քաղաքապետարան** | 09.08.2022թ. |
| N 01/67546-22 |
| Առաջարկություններ և դիտողություններ չունի։ | Ընդունվել է։ |
| **ՀՀ Լոռու մարզպետարան** | 05.08.2022թ. |
| N 01 /106,3,2/06591-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Կոտայքի մարզպետարան** | 05.08.2022թ. |
| N01 /09/04612-2022 |
| Առաջարկում ենք Կարգի. 1. 2-րդ կետից հանել վերջին նախադասությունը։
 | 1.Պարզաբանում` կարծում ենք ժամկետները վերանայման կարիք չունեն: |
| 1. 3-րդ կետի 5-րդ ենթակետը շարադրել հետջյալ խմբագրությամբ «տարածքի վարձակալության անհրաժեշտության վերաբերյալ հիմնավորում»։
 | 2.Ընդունվել է։ |
| 1. 4-րդ կետը շարադրել հետևյալ խմբագրությամբ.

«Կոմիտեն սույն կարգի 3-րդ կետով նախատեսված հայտը ստանալուց հետո, համապատասխան ազատ տարածքների դեպքում, 30 օրվա ընթացքում առաջարկում է տվյալ տարածք(ներ)ը պետական մարմնին կամ կազմակերպությանը»։ | 3. Ընդունվել է։ |
| 4. 6-րդ կետի 1-ին նախադասությունը շարադրել հետևյալ խմբագրությամբ.«Պետական մարմնի կամ կազմակերպության կողմից սույն կարգի 4-րդ կետով նախատեսված Կոմիտեի առաջարկն ընդունելու, ինչպես նաև առաջարկի վերաբերյալ պետական մարմնի կամ կազմակերպության կողմից ներկայացրած մերժման հիմնավորումը Կոմիտեի կողմից չնդունվելու դեպքում՝ Կոմիտեն 10 օրվա ընթացքում տվյալ տարածքն օրենսդրությամբ սահմանված կարգով պետական մարմնին կամ կազմակերպությանը հանձնելու (ամրացնելու) կամ անհատույց օգտագործման իրավունքով տրամադրելու համար նախապատրաստում է Հայաստանի Հանրապետության կառավարության որոշման նախագիծ»։ | 4. Ընդունվել է։ |
| 5. 7-րդ կետը շարադրել հետևյալ խմբագրությամբ.«Համապատասխան ազատ տարածք չլինելու, ինչպես նաև սույն կարգի 4-րդ կետով նախատեսված Կոմիտեի առաջարկի վերաբերյալ պետական մարմնի կամ կազմակերպության կողմից ներկայացրած հիմնավորումը Կոմիտեի կողմից ընդունվելու դեպքում՝ Կոմիտեն 10 օրվա ընթացքում առաջարկում է պետական մարմնին կամ կազմակերպությամը 20 օրվա ընթացքում վարձակալությամբ տարածք ձեռք բերելու համար ներկայացնել վերջինիս ընտրված տարածքի վարձակալության առաջարկությունը՝ ամբողջական փաթեթի տեսքով»։ | 5. Ընդունվել է։ |
| 6. 8-րդ կետից հանել «փաթեթի տեսքով» բառերը։ | 6. Ընդունվել է։ |
| 7. 8-րդ կետի 3-րդ ենթակետը շարադրել հետևյալ խմբագրությամբ.«առաջարկություն վարձակալության ժամկետի վերաբերյալ, որը չի կարող գերազանցել 5 տարին»։ | 7.Պարզաբանում` կարծում ենք ժամկետները վերանայման կարիք չունեն: |
| 8. 9-րդ կետը շարադրել հետևյալ խմբագրությամբ.«Եթե պետական մարմնի կամ կազմակերպության ներկայացրած վարձակալության առաջարկությունը բավարարում է սույն կարգի 8-րդ կետով նախատեսվող պահանջներին , ապա Կոմիտեն վերջինիս առաջարկում է մինչև 30 օրվա ընթացքում կնքել վարձակալության պայմանագիր և գրանցել օգտագործման իրավունքը» | 8. Ընդունվել։ |
| **ՀՀ Գեղարքունիքի մարզպետարան** | 08.08.2022թ. |
| N01 //5419-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Վայոց ձորի մարզպետարան** | 08.08.2022թ. |
| N 01 /07.2/5280-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Սյունիքի մարզպետարան** | 08.08.2022թ. |
| N 01 //05598-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Արարատի մարզպետարան** | 08.08.2022թ. |
| N 01 //04358-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Տավուշի մարզպետարան** | 08.08.2022թ. |
| N 01/18/03438-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Արագածոտնի մարզպետարան** | 09.08.2022թ. |
| N 01 /5/03462-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Արմավիրի մարզպետարան** | 10.08.2022թ. |
| N01 /6.2/04888-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ Շիրակի մարզպետարան** | 11.08.2022թ. |
| N01 /13․1/06193-2022 |
| Առաջարկություններ և դիտողություններ չունի։ | Ընդունվել է։ |
| **ՀՀ արդարադատության նախարարություն** | 09.09.2022թ. |
| N /27.3/39784-2022 |
| 1. «Պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովելու կամ դրա բացակայության դեպքում Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման կարգը հաստատելու մասին» Հայաստանի Հանրապետության կառավարության որոշման նախագծի(այսուհետ՝ Նախագիծ) 4-րդ կետով Հայաստանի Հանրապետության տարածքային կառավարման և ենթակառուցվածքների նախարարին հանձնարարվում է՝ սույն որոշումն ուժի մեջ մտնելուց հետո՝ եռամսյա ժամկետում հաստատել պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար Հայաստանի Հանրապետության պետական բյուջեի միջոցների հաշվին **ոչ պետական սեփականություն համարվող տարածքները վարձակալությամբ ձեռքբերման պայմանագրի օրինակելի ձևը**:Այս կապակցությամբ հարկ է նկատի ունենալ ՀՀ Սահմանադրության 6-րդ հոդվածի 1-ին մասը, համաձայն որի՝  պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, **որոնց համար լիազորված են Սահմանադրությամբ կամ օրենքներով:** «Նորմատիվ իրավական ակտերի մասին» օրենքի 2-րդ հոդվածի 1-ին մասի 1-ին կետի համաձայն՝ **նորմատիվ իրավական ակտը`** Հայաստանի Հանրապետության ժողովրդի, ինչպես նաև Սահմանադրությամբ նախատեսված մարմինների կամ պաշտոնատար անձանց ընդունած գրավոր իրավական ակտ է, որը **պարունակում է վարքագծի պարտադիր կանոններ անորոշ թվով անձանց համար:** Նշված դրույթներից բխում է, որ ենթաօրենսդրական նորմատիվ իրավական ակտ ընդունելու համար անհրաժեշտ է, որ նշված լիազորությունը սահմանված լինի օրենքով: Տվյալ դեպքում, ՀՀ կառավարության կողմից ընդունված ենթաօրենսդրական նորմատիվ իրավական ակտով սահմանվում է լիազորություն պայմանագրի օրինակելի ձևը հաստատելու վերաբերյալ, որը տարածվելու է անորոշ թվով անձանց վրա, հետևաբար պետք է ունենա նորմատիվ բնույթ: Վերոնշյալը հիմք ընդունելով՝ գտնում ենք, որ ՀՀ կառավարության ենթաօրենսդրական նորմատիվ իրավական ակտով ՀՀ տարածքային կառավարման և ենթակառուցվածքների նախարարի կողմից ենթաօրենսդրական նորմատիվ իրավական ակտ ընդունելու հնարավորություն նախատեսող լիազորող նորմը խնդրահարույց է և ունի վերանայման կարիք: Նշվածի համատեքստում անհրաժեշտ է վերանայել նաև Նախագծի 1-ին կետով հաստատված հավելվածի (այսուհետ՝ Հավելված) 9-րդ կետը: Միևնույն ժամանակ, անհրաժեշտ է Նախագծի նախաբանում «21-ին» բառը փոխարինել «21-րդ» բառով: | 1.Ընդունվել է։ Նախագիծը խմբագրվել է, հավելվածի տեքով կցվել է նաև ոչ պետական սեփականություն համարվող տարածքները վարձակալությամբ ձեռքբերման պայմանագրի օրինակելի ձևը: |
| 2. Հավելվածի 2-րդ կետով գրասենյակային տարածքները կամ բնակարանները, այդ թվում նաև մարզադահլիճը, պահեստի տարածքը, մարզադաշտը և համերգասրահը միասին դիտվում է որպես **տարածքներ**, մինչդեռ Հավելվածի մյուս կետերում կիրառվում է «տարածք», «տարածք(ներ)» ձևակերպումները: Նշվածը հաշվի առնելով՝ առաջարկում ենք ձևակերպումները համապատասխանեցնել միմյանց: | 2. Ընդունվել է։ |
| 3. Հավելվածի 6-րդ կետում «ամրացնում (հանձնում)» բառերն անհրաժեշտ է փոխարինել «հանձնում (ամրացնում)» բառերով՝ նկատի ունենալով «Կառավարչական իրավահարաբերությունների կարգավորման մասին» օրենքի 5-րդ հոդվածի 5-րդ մասը, համաձայն որի՝ **պետական մարմնի,** օրենսդրությամբ նախատեսված դեպքերում նաև **ենթակա պետական մարմնի գույքը ձևավորվում է** օրենսդրությամբ սահմանված կարգով` նրա տիրապետմանն ու օգտագործմանը **հանձնված (ամրացված) գույքից**:  | 3. Ընդունվել է։ |
| 4. Հավելվածի 8-րդ կետի 7-րդ ենթակետում «սեփականության իրավունքի պատճենը» բառերն անհրաժեշտ է փոխարինել «սեփականության իրավունքի **վկայականի** պատճենը» բառերով: | 4. Ընդունվել է։ |
| 5. Հավելվածի 11-րդ կետի համաձայն՝ եթե պետական մարմինը կամ կազմակերպությունը սույն կարգի 10-րդ կետում սահմանված ժամկետում չի ներկայացնում նոր առաջարկություն կամ ներկայացված նոր առաջարկությունը չի բավարարում սույն կարգի 8-րդ կետով ներկայացվող պահանջներին, **ապա Կոմիտեն համարում է, որ պետական մարմինը կամ կազմակերպությունը հրաժարվում է տարածք վարձակալելու իր առաջարկությունից:** Գտնում ենք, որ նախատեսված կարգավորումն ունի վերանայման կարիք՝ նկատի ունենալով, որ Նախագծով նախատեսված կարգավորումների նպատակն է կանոնակարգել պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար տարածքի տրամադրման ընթացակարգը, մինչդեռ նախատեսված կարգավորման արդյունքում պարզ չէ, թե ինչպես պետք է պետական կառավարման համակարգի մարմինները կամ պետական ոչ առևտրային կազմակերպություններն իրականացնեն իրենց գործառույթներն առանց համապատասխան տարածքի տրամադրման: Գտնում ենք, որ կրկին առաջարկություն ներկայացնելու իրավունքը չպետք է սահմանափակվի՝ գործնականում պետական և պետական ոչ առևտրային կազմակերպությունների կողմից իրենց գործառույթների իրականացման անհնարինությունից խուսափելու համար:  | 5. Ընդունվել է։ |
| 6. Հավելվածի 3-րդ կետով սահմանված N 1 Ձևի 2-րդ կետի «տարածքի կամ բնակարանի մոտավոր (որոշակի սահմաններում)» բառերն անհրաժեշտ է փոխարինել «տարածքի մոտավոր (որոշակի ըստ տարածքային գոտիների)» բառերով՝ նկատի ունենալով Հավելվածի 3-րդ կետի 1-ին ենթակետը:  | 6. Ընդունվել է։ |
| **ՀՀ վարչապետի աշխատակազմի ֆինանսատնտեսագիտական վարչություն** | 19.10.2022թ. |
| N 02/16.11/34411-2022 |
| 1. Նախագծում (այդ թվում՝ հիմնավորման մեջ) հստակ անդրադարձ չկա ՀՀ կառավարության 2022 թվականի հուլիսի 14 N 1063-Լ որոշմանը (այսուհետ՝ ռազմավարություն) մասնավորապես՝ սույն որոշման 2-րդ հավելվածի 1-ին կետին (օրինակ՝ իրականացվել է արդյո՞ք վարձակալված ոչ պետական տարածքների հաշվառում, այդ տարածքների նկատմամբ պահանջի բացահայտում, թե ոչ և այլն):2. Ռազմավարության հավելված 1-ում նշված խնդիրներից է նաև այն, որ ներկայումս պետության սեփականություն համարվող անշարժ գույքը հիմնականում ֆիզիկապես և բարոյապես մաշված է: Միաժամանակ նախագծի հավելված 1-ի համաձայն՝ պետական մարմինը կամ կազմակերպությունը Կոմիտեի համապատասխան առաջարկը մերժելու դեպքում՝ ներկայացնում է նաև համապատասխան հիմնավորում, իսկ տարածքի վերանորոգման անհրաժեշտության դեպքում նաև տեղեկատվություն վերանորոգման ծախսերի մեծության մասին։ Արդյո՞ք ռազմավարությամբ մատնանշված խնդիրը և նախագծով առաջարկվող կարգավորումները չեն մեծացնում վարձակալության տարբերակն ընտրելու հնարավորությունները: Իսկ դրական պատասխանի դեպքում քննարկել արդյունավետ մեխազնիմների սահմանման հնարավորությունը, այդ թվում՝ ռազմավարությամբ նշված արդյունքները կյանքի կոչելու նպատակով:3. Համաձայն Նախագծի Հավելված 1-ի 8-րդ կետի՝ պետական մարմնի կամ կազմակերպության կողմից ներկայացվող վարձակալության առաջարկությունն իր մեջ պետք է ներառի նաև ՀՀ ֆինանսների նախարարության կողմից ՀՀ պետական բյուջեի պահուստային ֆոնդից գումար հատկացնելու մասին դրական եզրակացությունը: Նշված դրույթը լրացուցիչ հիմնավորման կարիք ունի, հաշվի առնելով, որ «Բյուջետային համակարգի մասին» ՀՀ օրենքի 19-րդ հոդվածի համաձայն՝ պահուստային ֆոնդը տվյալ տարվա պետական բյուջեում նախատեսված ելքերի լրացուցիչ ֆինանսավորման, պետական բյուջեում չկանխատեսված ելքերի ֆինանսավորման աղբյուր է, իսկ առկա գործիքակազմերը (օրինակ՝ ՀՀ կառավարության 2005 թվականի ապրիլի 28-ի թիվ 562-Ն որոշման համաձայն՝ համապատասխան պետական մարմինների կողմից իրականացվում է պետական գույքի էլեկտրոնային հաշվառում և գրանցամատյանում ներառվող ի թիվս մի շարք այլ տեղեկությունների՝ ներառվում է նաև անշարժ գույքի օգտագործման պայմանագրի կնքման ամսաթիվը, օգտագործման պայմանագրի գործողության ժամկետները և այլն), կարծում ենք, կարող են հնարավորություն տալ դիտարկելու այնպիսի կարգավորում (մեխանիզմ), որի արդյունքում հաջորդ տարվա ծախսերը նախապես կպլանավորեն և միաժամանակ համահունչ կլինեն նաև ռազմավարությամբ սահմանված նպատակներին, սկզբունքներին և ակնկալվող արդյունքին:4. Նախագիծն առաջարկվում է համաձայնեցնել նաև Պետական վերահսկողական ծառայության հետ՝ հաշվի առնելով ՀՀ վարչապետի 27.12.2021 թվականի թիվ 02/16.3/44834-2021 հանձնարարականը: | 1. Կոմիտեի կողմից իրականացվում է վարձակալված ոչ պետական տարածքների հաշվառում, այդ տարածքների նկատմամբ պահանջի ուսումնասիրություն։2. Պարզաբանում՝ իրավական ակտի ընդունման նախաձեռնությունը պայմանավորված է պետական գույքի կառավարման ոլորտի արդյունավետության բարձրացմամբ, պետական գույքը տնտեսական շրջանառության մեջ դնելու, մասնավորապես՝ գույքի օգտագործման (վարձակալության), ինչպես նաև պետական կարիքների համար վարձակալած տարածքների վարձավճարների ուղղությամբ ՀՀ պետական բյուջեից կատարվող ծախսերը տնտեսելու անհրաժեշտությամբ։Ներկայումս պետական կարիքների համար իրականացվել է ոչ պետական սեփականություն հանդիսացող տարածքների հարկադրված վարձակալություն, ինչն էլ իր հերթին հանգեցրել է ՀՀ պետական բյուջեից լրացուցիչ ծախսերի։Նախագծի ընդունումը հնարավորություն կտա ոչ միայն տնտեսել պատական բյուջեի միջոցները, այլև ներկայումս չօգտագործվող պետական տարածքների օգտագործման և բարելավման նոր հնարավորություններ կընձեռնի։3.Ընդունվել է։1. Ընդունվել է։
 |
| **ՀՀ վարչապետի աշխատակազմ իրավաբանական վարչություն** | 19.10.2022թ. |
| N02/16.11/34411-2022 |
| 1. Նախագծի 1-ին հոդվածի 2-րդ ենթակետով հաստատվում է ոչ պետական սեփականություն համարվող տարածքները վարձակալությամբ ձեռքբերման պայմանագրի օրինակելի ձևը: Սակայն հարկ է նշել, որ «Պետական գույքի կառավարման մասին» ՀՀ օրենքի 6-րդ հոդվածի 1-ին մասի 21-րդ կետի համաձայն՝ կառավարությունը հաստատում է պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովման կամ դրա բացակայության դեպքում ՀՀ պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման կարգը: Հաշվի առնելով, որ պայմանագրի օրինակելի ձև հաստատելու դեպքում հետագայում առանձին պայմանագրային դրույթների փոփոխությունը կարող է հանգեցնել կառավարության որոշման հաճախակի փոփոխությունների՝ գտնում ենք, որ նշված օրինակելի ձևը կառավարության կողմից հաստատելը հիմնավորված չէ: 2. Նախագծի 4-րդ կետի համաձայն՝ սույն որոշման պահանջները չեն տարածվում մինչև սույն որոշումն ուժի մեջ մտնելը ծագած և դեռևս չավարտված ոչ պետական սեփականություն համարվող տարածքները վարձակալության տրամադրման գործընթացների վրա։ Սակայն հարկ է նկատի ունենալ, որ ոլորտային ռազմավարական փաստաթղթերից (մասնավորապես՝ ՀՀ կառավարության 2022 թվականի հուլիսի 14-ի Պետական գույքի կառավարման ոլորտի բարեփոխումների ռազմավարությունը և դրանից բխող գործողությունների ծրագիրը հաստատելու մասին N 1063-Լ որոշումը) բխում է, որ սույն որոշման ընդունման նպատակը պետական գույքի կառավարման որակի բարելավման և արդյունավետության բարձրացումն է, մասնավորապես՝ պետական կառույցների կողմից օգտագործվող ոչ պետական սեփականություն հանդիսացող տարածքները պետական սեփականություն հանդիսացող համապատասխան տարածքներով փոխարինելու, ինչպես նաև ՀՀ պետական բյուջեի միջոցների հաշվին ոչ պետական սեփականություն համարվող տարածքներ վարձակալությամբ վերցնելու գործընթացների կանոնակարգումը, որի շնորհիվ կնվազեն ՀՀ պետական բյուջեի ծախսերը։ Մինչդեռ առաջարկվող կարգավորումները նախկինում առաջացած հարաբերությունների վրա չտարածելը հիմնավորված չէ նշված նպատակին հասնելու տեսանկյունից: | 1.Պարզաբանում՝Հարկ ենք համարում նշել, որ նախագծի սկզբնական տարբերակը ՀՀ արդարադատության նախարարություն ներկայացնելիս նախատեսվում էր պայմանագրի օրինակելի ձևը հաստատել ՀՀ ՏԿԵՆ նախարարի հրամանով, սակայն վերջինիս կողմից ներկայացված փորձագիտական եզրակացության հիման վրա խմբագրվել է: Համաձայն որի` Հայաստանի Հանրապետության Սահմանադրության 6-րդ հոդվածի 1-ին և 2-րդ մասերի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: 2. Պարզաբանում՝ Հաշվի առնելով մի շարք մարմինների առաջարկությունները, համաձայն որի՝ պայմանագրերի վաղաժամ լուծումն առաջացնելու են բազմաթիվ խնդիրներ և հանգեցնելու են դատական քաշքշուկների` նախագծի 4-րդ կետը մշակվել է տվյալ բովանդակությամբ: |
| **ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն** | 19.10.2022թ. |
| N 02/16.11/34411-2022 |
| 1. Առաջարկում ենք քննարկել վարձակալված ոչ պետական տարածքների վարձակալության ժամկետի երկարաձգման և նոր տարածք վարձակալելու գործընթացների տարանջատման նպատակահարմարությունը:2. Լրացուցիչ քննարկման կարիք ունի վարձակալված ոչ պետական տարածքի վարձակալության ժամկետի երկարաձգման դեպքում գույքի գնահատման (հատկապես մարզերում) ամենամյա ծախսերի արդարացվածությունը՝ նոր պայմանագիր կնքելիս:3. Հաշվի առնելով անշարժ գույքի գների և վարձավճարների աճի տենդենցը, ինչպես նաև մեկ տարով ոչ պետական տարածք վարձակալելու դեպքում հնարավոր ավելի բարձր վարձավճարը՝ համեմատած ավելի երկար ժամանակահատվածով վարձակալման դեպքերի հետ, առաջարկում ենք քննարկել վարձակալության համար առավելագույն ժամկետի հնարավոր երկարաձգման տարբերակները: | 1.Պարզաբանում՝ նպատակահարմար չէ, քանի որ պայմանագրերի ժամկետի երկարաձգում չի իրականացվելու, այլ կնքվելու են նոր պայմանագրեր` կարգով սահմանված պայմաններին համապատասխան: 2. Պարզաբանում՝ քանի որ ոչ պետական տարածքների վարձակալական վճարի չափը (մեծությունը) սահմանվում է շուկայական գնահատմամբ և այդ պայմաններում ըստ գոտիների 1քառ.մ վարձավճարի առավելագույն սահմանաչափի կիրառումը գործնականում հակասում է որոշակի կոնկրետ ժամանակահատվածում շուկայական գնահատման գաղափարախոսությանը և մեթոդաբանությանը։ Բացի դրանից շուկայական գնահատման արդյունքում ձևավորված վարձավճարի մեծության և նախապես սահմանված վարձավճարի մեծության միջև դրական կամ բացասական ուղղություններով տարբերությունների դեպքում պարզ չէ, թե՞ ինչպիսի մոտեցում պետք է կիրառել։ Աննպատակահարմար ենք համարում նաև առավելագույն ժամկետի հնարավոր երկարաձգման տարբերակները, քանի որ որոշման նախագծի նպատակը հնարավոր կարճ ժամանակահատվածում ոչ պետական տարածքների վարձակալության շրջանակների նեղացումն է և սահմանափակումը |
| **Պետական վերահսկողական ծառայություն** | 08.11.2022թ. |
| N Ե/2048-22 |
| 1. Նախագծի ընդունման իրավական հենք՝ «Պետական գույքի կառավարման մասին» օրենքի այսուհետ՝ Օրենք) 6-րդ հոդվածի 1-ին մասի 21-րդ կետի համաձայն՝ Կառավարության լիազորություններն են՝ հաստատում է պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովման կամ **դրա բացակայության դեպքում** Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման կարգը:Մինչդեռ, Նախագծում բացի պետական սեփականություն հանդիսացող տարածքի բացակայությունից, ըստ էության, որպես ոչ պետական սեփականություն համարվող տարածքները վարձակալությամբ ձեռք բերելու հիմք է նախատեսված նաև պետական մարմնի կամ կազմակերպության կողմից Պետական գույքի կառավարման կոմիտեի այսուհետ՝ Կոմիտե) համապատասխան **առաջարկի պատճառաբանված չընդունելն**, ինչը չի բխում Օրենքի ձևակերպումից: Ուստի, առաջարկում ենք «բացակայություն» տերմինին տալ այնպիսի հասկացություն, որի մեջ ներառվի ոչ միայն համապատասխան տարածքի փաստացի բացակայությունը, այլև՝ օրինակ դրա ոչ նպատակահարմար լինելը: | 1.Պարզաբանում՝Կոմիտեն համապատասխան առաջարկի պատճառաբանված չընդունելն իրենից ենթադրում է, որ տվյալ մարմնի պահանջներին բավարարող տարածքը բացակայում է: |
| 2. Նախագծի հավելվածի այսուհետ՝ Հավելված) 2-րդ կետում «ոչ պետական սեփականություն համարվող տարածքներ» արտահայտության համար սահմանվել է կրճատ տարբերակ՝ փակագծում նշվել է «տարածք» բառը: Հատկանշական է, որ նույն կետում և Հավելվածում կիրառվում է արտահայտությունն ամբողջությամբ: «Նորմատիվ իրավական ակտերի մասին» օրենքի 21-րդ հոդվածի 4-րդ մասի համաձայն արտահայտության կրճատ տարբերակն սահմանվում է իրավական ակտում առաջին իսկ կիրառումից հետո: Բացի այդ, Հավելվածում և Հավելվածով հաստատված ձև N 2-ում կիրառվում է «ոչ պետական սեփականություն **հանդիսացող**» տարածք արտահայտությունը, որը չի կիրառվում Օրենքում, իսկ «տարածք» արտահայտությունն ոչ միշտ է կիրառված «ոչ պետական սեփականություն համարվող տարածքներ»-ի իմաստով, ուստի առաջարկում ենք Նախագիծը լրամշակել այնպես, որ պրակտիկ կիրառմամբ բացառվեն տարընկալման և տարակերպ մեկնաբանությունների դեպքերը:  | 2. Ընդունվել է։ |
| 3. Հավելվածի 4-րդ կետում առաջարկում ենք «ազատ տարածքի» և «տարածքը» բառերը փոխարինել՝ համապատասխանաբար «ազատ տարածքներ(ներ)ի» և «տարածք(ներ)ը» բառերով՝ հաշվի առնելով, որ կարող են լինել առաջարկին համապատասխան մի քանի ազատ տարածքներ: Միաժամանակ, կարգավորելով պետական մարմնի կամ կազմակերպության կողմից ազատ մի քանի տարածքներից որևէ մեկը ընտրելու հնարավորությունը: | 3. Ընդունվել է։ |
| 4. Հավելվածի 7-րդ կետի համաձայն՝ ...) Կոմիտեն 10 օրվա ընթացքում առաջարկում է պետական մարմնին կամ կազմակերպությանը 20 օրվա ընթացքում վարձակալությամբ տարածք ձեռք բերելու համար ներկայացնել **վերջինիս ընտրված տարածքի** վարձակալության առաջարկությունը՝ ամբողջական փաթեթի տեսքով։Հստակեցման կարիք ունի՝ ի՞նչ կարգով է ընտրվում նշված տարածքը: Միաժամանակ, պետական մարմնի կամ կազմակերպության կողմից ոչ պետական սեփականություն համարվող տարածքները վարձակալությամբ ձեռք բերելը «Գնումների մասին» օրենքի 3-րդ հոդվածի 1-ին մասի 3-րդ կետի իմաստով հանդիսանում է գնում, ուստի նշված տարածքի ընտրությունը, այդ թվում՝ հետագա ընթացակարգերը, պետք է իրականացվեն գնումների կազմակերպման և անցկացման օրենսդրությանը համապատասխան: Մինչդեռ, գնման գործընթացում Կոմիտեի՝ որպես այդ գործընթացի մասնակցի նախատեսումը չի բխում գնումների գործընթացի կազմակերպման միասնական կարգից: | 4.Պարզաբանում՝Տարածքի ընտրությունն իրականացվում է պետական մարմնի կամ կազմակերպության կողմից ներկայացված պահանջների և ՀՀ ֆինանսների նախարարության կողմից հաստատված ֆինանսավորման շրջանակներում: Իսկ գործընթացն իրականացնում է տվյալ մարմինը ՀՀ օրենսդրությամբ և իր լիազորության շրջանակներում և տվյալ կարգով կանոնակարգման ենթակա չէ: |
| 5. Օրենքի 7-րդ հոդվածի 1-ին մասի 25-րդ կետով որպես Կոմիտեի լիազորություն է սահմանված. «Հայաստանի Հանրապետության կառավարության սահմանած կարգով **իրականացնում է** պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովումը կամ դրա բացակայության դեպքում Հայաստանի Հանրապետության պետական բյուջեի միջոցների հաշվին ոչ պետական սեփականություն համարվող տարածքները վարձակալությամբ ձեռքբերման գործընթացը»*:* Նախագծով նախատեսված իրավակարգավորումներով համապատասխան գործընթացն իրականացվում է պետական մարմինների կամ կազմակերպությունների կողմից՝ Կոմիտեի առաջարկի հիման վրա: Բացի այդ,Նախագծի շատ դրույթներում կիրառված է «առաջարկում է», «առաջարկություն» բառերը, և հստակ չէ՝ այդպիսի «առաջարկները» չընդունելու պարագայում պետական մարմինը կամ կազմակերպությունը ինչպես պետք է առաջնորդվի:  | 5.Պարզաբանում՝Նախագծով հաստատված հավելվածի 6-րդ և 7-րդ կետերով հստակ կանոնակարգված է գործընթացի իրականացումը: |
| 6. Առաջարկում ենք Հավելվածով նախատեսել կետ, որով կկարգավորվի պետական մարմնի կամ կազմակերպությունը կողմից Հավելվածի 4-րդ կետով ստացված առաջարկը ստանալուց հետո տվյալ տարածք մուտք գործելու, ծանոթանալու հնարավորությունը՝ Հավելվածի 5-րդ կետով նախատեսված վերանորոգման ծախսերը հաշվարկելու և համապատասխան առաջարկ ներկայացնելու նպատակով: | 6. Ընդունվել է։ |
| 7. Հավելվածով հաստատված ձև N 2-ում «Պայմանագրի ժամկետը» բաժնի 3.1-րդ կետում «տարի» բառից հետո լրացնել «/ամիս» բառով՝ նկատի ունենալով, որ նշված պայմանագրերը կնքվում են առավելագույնը 1 տարի ժամկետով և կարող են կնքվել նաև մի քանի ամսով: | 7. Ընդունվել է։ |